Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			       03.oktoober 2007 nr 704

Katastriüksuse sihtotstarbe määramine
(Lahe tn 10, Haapsalu)

Võttes aluseks linnavalitsuse ehitusjärelvalve spetsialisti poolt 24.05.2007 kinnistu Lahe tn 10 omaniku taotlusel väljastatud ehitusloa nr 1258 ja 24.11.2006 Haapsalu Linnavolikogu otsusega nr 84 kehtestatud Haapsalu linna üldplaneeringu ja läbi vaadanud riikliku kinnisturegistri andmed kinnistu Lahe tn 10 kohta Haapsalu Linnavalitsus tuvastas, et katastriüksuse (katastritunnus 18301:003:0022) olemasolev maakasutuse sihtotstarve on 100 % ühiskondlike hoonete maa (ehitusregistris vallamaja), kuid ehitusluba on antud elamu rekonstrueerimiseks ja linna üldplaneering on antud kohal näinud ette mitme funktsiooniga ala, millest üks on elamumaa ning juhindudes maakatastriseaduse § 18 lg 5, Vabariigi Valitsuse 24.01.1995 määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata katastriüksuse Lahe tn 10, Haapsalu, (katastritunnus 18301:003:0022, kinnistu reg. nr 1435132, omanik OÜ Masterinvest) sihtotstarbeks väikeelamumaa (EE,0010).
2.	Korraldus teha OÜ Masterinvest (Narva mnt 7D, 10117 Tallinn) teatavaks korralduse koopia saatmisega posti teel ning maakorraldusosakonna juhatajale (A.Ulm) korralduse koopia üleandmisega allkirja vastu.
3.	Maakorraldusosakonnal esitada Maa-ameti Lääne katastribüroole taotlus sihtotstarbe muutmiseks 15 päeva jooksul.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
Linnasekretär